ddrg/super_eurlex huggingface dataset:
KIRJALLINEN KYSYMYS E-0817/02 esittäjä(t): Camilo Nogueira Román (Verts/ALE) neuvostolle. Harmaa talous Espanjassa.



Virallinen lehti nro 229 E , 26/09/2002 s. 0141 - 0141



KIRJALLINEN KYSYMYS E-0817/02 esittäjä(t): Camilo Nogueira Román (Verts/ALE) neuvostolle (27. maaliskuuta 2002) Aihe: Harmaa talous Espanjassa Unionin harmaata taloutta koskevien komission kertomusten mukaan tällainen talous nousee Espanjassa 23 prosenttiin BKT:stä. Vain Italian prosenttiosuus on korkeampi. Mitä toimia neuvosto suunnittelee tämän vakavan tilanteen lopettamiseksi ja erityisesti mitä toimia Espanjassa olisi toteutettava komission analyysit huomioon ottaen? Vastaus (27. kesäkuuta 2002) Neuvosto kehottaa arvoisaa parlamentin jäsentä ottamaan suoraan yhteyttä tässä asiassa toimivaltaisiin viranomaisiin.
KIRJALLINEN KYSYMYS E-0860/02 esittäjä(t): Camilo Nogueira Román (Verts/ALE) neuvostolle. Yhteisen kalastuspolitiikan uudistus ja neuvostossa tehtävä poliittinen sopimus nykyisten YKP:lle luonteenomaisten etuoikeuksien poistamiseksi ja syrjinnän lopettamiseksi.



Virallinen lehti nro 229 E , 26/09/2002 s. 0152 - 0152



KIRJALLINEN KYSYMYS E-0860/02 esittäjä(t): Camilo Nogueira Román (Verts/ALE) neuvostolle (3. huhtikuuta 2002) Aihe: Yhteisen kalastuspolitiikan uudistus ja neuvostossa tehtävä poliittinen sopimus nykyisten YKP:lle luonteenomaisten etuoikeuksien poistamiseksi ja syrjinnän lopettamiseksi Mitä aloitteita EU:n puheenjohtajavaltio Espanja aikoo tehdä, jotta päästäisiin uuteen poliittiseen sopimukseen, jolla YKP:n uudistukseen voitaisiin sisällyttää toimenpiteitä, joilla poistettaisiin sille luonteenomaiset etuoikeudet ja lopetettaisiin syrjintä sekä kumottaisiin etenkin epäoikeudenmukainen suhteellisen vakauden periaate? Mitä aloitteita Espanjan maatalousministeri Miguel Arias Cañete on tehnyt Euroopan parlamentin kalatalousvaliokunnassa pitämänsä puheen jälkeen? Vastaus (27. kesäkuuta 2002) Neuvosto pyytää arvoisaa parlamentin jäsentä tutustumaan vastaukseen, jonka neuvosto on antanut hänen samasta aiheesta esittämäänsä kysymykseen E-0067/02.
KIRJALLINEN KYSYMYS E-1243/02 esittäjä(t): Luciano Caveri (ELDR) komissiolle. Tiedottaminen hunajan nauttimiseen liittyvistä riskeistä.



Virallinen lehti nro 229 E , 26/09/2002 s. 0197 - 0197



KIRJALLINEN KYSYMYS E-1243/02 esittäjä(t): Luciano Caveri (ELDR) komissiolle (30. huhtikuuta 2002) Aihe: Tiedottaminen hunajan nauttimiseen liittyvistä riskeistä Yhdysvalloissa ja muissa maissa varoitetaan tiedotuskampanjojen avulla vähäisenkin hunajan nauttimiseen liittyvistä vastasyntyneille aihetuvista riskeistä botuliini-myrkyn vuoksi. Kuluttajille suunnatun asianmukaisen tiedotuskampanjan avulla voitaisiin välttää perusteettomien tietojen levittäminen hunajan vaarallisuudesta, sillä kyse on vain hyvin harvoista tapauksista, joissa riski on vähäinen. Miten komissio suhtautuu tähän asiaan? David Byrnen komission puolesta antama vastaus (7. kesäkuuta 2002) Komissiolle on tiedotettu tiettyjen kolmansien maiden toteuttamista ja jäsenvaltioiden suunnittelemista kansallisista toimenpiteistä, jotka koskevat hunajan pienille lapsille aiheuttaman botulismin ehkäisyä. Komissio kantaa arvoisan parlamentin jäsenen tavoin huolta kuluttajien ja erityisesti näistä herkimpien, kuten pienten lasten, suojelusta. Tämän vuoksi komissio on pyytänyt kansanterveyttä koskevia eläinlääketoimenpiteitä käsittelevää tiedekomiteaa arvioimaan kyseistä riskiä samoin kuin kaikkia aiheellisia hunajaan liittyviä mikrobiologisia riskejä. Heti kun komitean lausunto on saatavilla, komissio ehdottaa sen perusteella tilanteeseen parhaiten sopivia toimenpiteitä, esimerkiksi kuluttajille tiedottamista asianmukaisten tuotemerkintöjen avulla. Toisaalta koska komission tehtäviin kuuluu valvoa elintarvikkeiden terveysriskejä, se saa näistä päivittäin tietoja nopean hälytysjärjestelmän kautta. Kun haitallisista vaikutuksista tiedotetaan, komissio voi toteuttaa välittömiä riskinhallintatoimia varmistaakseen tai ylläpitääkseen yhteisössä sovellettavan terveyden suojelun korkean tason.
KIRJALLINEN KYSYMYS E-1283/02 esittäjä(t): Gabriele Stauner (PPE-DE) komissiolle. Eurostatin tekemät palvelusopimukset.



Virallinen lehti nro 229 E , 26/09/2002 s. 0202 - 0202



KIRJALLINEN KYSYMYS E-1283/02 esittäjä(t): Gabriele Stauner (PPE-DE) komissiolle (8. toukokuuta 2002) Aihe: Eurostatin tekemät palvelusopimukset 1. Voiko komissio lähettää minulle luettelon kaikista sopimuspuolista, joiden kanssa Euroopan yhteisöjen tilastotoimisto Eurostat on tehnyt palvelusopimuksia vuosina 2000, 2001 ja 2002? 2. Voiko komissio ilmoittaa, kuinka paljon yksittäisille sopimuspuolille maksettiin vuosina 2000 ja 2001? 3. Voiko komissio ilmoittaa ne tapaukset, joissa Eurostatin virkamiehet tai entiset virkamiehet ovat suorasti tai epäsuorasti (esim. kyseisten yritysten osakkaina) saaneet Eurostatilta toimeksiantoja? Pedro Solbes Miran komission puolesta antama vastaus (21. kesäkuuta 2002) 1. Luettelo sopimuspuolista, joiden kanssa Eurostat on tehnyt palvelusopimuksia vuosina 2000, 2001 ja 2002, toimitetaan suoraan arvoisalle parlamentin jäsenelle sekä parlamentin sihteeristölle. 2. Tiedot yksittäisille sopimuspuolille vuosina 2000 ja 2001 maksetuista summista toimitetaan suoraan arvoisalle parlamentin jäsenelle sekä parlamentin sihteeristölle. 3. Toimeksiantoja ei ole annettu Eurostatissa tällä hetkellä työskenteleville virkamiehille. Kaksi tutkimustoimeksiantoa, jotka liittyivät Eurostatin 50-vuotishistorian kirjoittamiseen, annettiin kahdelle eläkkeelle siirtyneelle Eurostatin virkamiehelle, mutta niistä ei maksettu mitään muuta korvausta kuin muuttuvat kustannukset tositteita vastaan. Eurostat ei pidä mitään rekisteriä sen nykyisten tai entisten virkamiesten osakkuuksista.
KIRJALLINEN KYSYMYS E-1121/02 esittäjä(t): Johannes Swoboda (PSE) komissiolle. Euroopan unionin tuki opiskelija-asuntoloille.



Virallinen lehti nro 229 E , 26/09/2002 s. 0183 - 0183



KIRJALLINEN KYSYMYS E-1121/02 esittäjä(t): Johannes Swoboda (PSE) komissiolle (18. huhtikuuta 2002) Aihe: Euroopan unionin tuki opiskelija-asuntoloille Millä tavalla Euroopan unioni tukee opiskelija-asuntoloiden rakentamista tai peruskorjausta? Myönnetäänkö esimerkiksi Euroopan unionin koulutusohjelmiin (kuten ERASMUS) osallistuville opiskelijoille varattuja asuntolapaikkoja varten erityistukia? Viviane Redingin komission puolesta antama vastaus (30. toukokuuta 2002) Opiskelija-asuntoloiden rakentaminen ja kunnostaminen, mikä on osa korkea-asteen koulutuksen rakennus- tai kunnossapito-ohjelmia, kuuluu korkea-asteen oppilaitosten itsensä tai kansallisten viranomaisten eikä komission vastuulle. Komissiolta mahdollisesti saatava tuki kuuluu rakennerahastotuen piiriin. Toissijaisuusperiaatteen mukaisesti ja rakennerahastoja koskevista yleisistä säännöksistä 21. kesäkuuta 1999 annetun neuvoston asetuksen (EY) N:o 1260/1999(1) säännösten nojalla jäsenvaltiot vastaavat hankkeiden valinnasta ja toteutuksesta. Korkeakouluopiskelijoiden majoittamisjärjestelyt yhteisön rahoittamissa vaihto-ohjelmissa kuuluvat korkeakoulujen eikä komission vastuulle. Korkeakoulujen edellytetään sopivan tällaisista asioista etukäteen ennen kuin opiskelijoille voidaan myöntää tukia. (1) EYVL L 161, 26.6.1999.
KIRJALLINEN KYSYMYS E-0109/02 esittäjä(t): Theresa Villiers (PPE-DE) neuvostolle. Euro ja valuuttakurssimekanismi.



Virallinen lehti nro 229 E , 26/09/2002 s. 0055 - 0055



KIRJALLINEN KYSYMYS E-0109/02 esittäjä(t): Theresa Villiers (PPE-DE) neuvostolle (29. tammikuuta 2002) Aihe: Euro ja valuuttakurssimekanismi Jos Yhdistynyt kuningaskunta päättäisi liittyä euroalueeseen, täytyisikö sen osallistua valuuttakurssimekanismiin? Jos täytyisi, niin kuinka pitkään sen pitäisi olla valuuttakurssimekanismin jäsen? Vastaus (25. kesäkuuta 2002) Neuvosto pyytää arvoisaa parlamentin jäsentä tutustumaan vastaukseen, jonka neuvosto on antanut hänen samasta aiheesta vuonna 2000 esittämäänsä kysymykseen 3180/00.
KIRJALLINEN KYSYMYS E-0418/02 esittäjä(t): Jonas Sjöstedt (GUE/NGL) komissiolle. Eläinten viennistä kolmansiin maihin maksettava tuki.



Virallinen lehti nro 205 E , 29/08/2002 s. 0136 - 0137



KIRJALLINEN KYSYMYS E-0418/02 esittäjä(t): Jonas Sjöstedt (GUE/NGL) komissiolle (21. helmikuuta 2002) Aihe: Eläinten viennistä kolmansiin maihin maksettava tuki Miten paljon vientitukea elävien eläinten viennistä kolmansiin maihin komissio maksoi kaiken kaikkiaan vuonna 2001? Franz Fischlerin komission puolesta antamayhteinen vastauskirjallisiin kysymyksiin E-0418/02 ja E-0420/02 (4. huhtikuuta 2002) Vuonna 2001 karjan viennistä maksettiin vientitukea yhteensä 44,4 miljoonaa euroa(1). Viime vuosina teurastettavaksi myytävästä karjasta maksettavat tuet ovat vähentyneet merkittävästi 60,50 eurosta 100 kilogrammalta (vuonna 1999) 41,00 euroon 100 kilogrammalta (vähennystä 32 prosenttia). Jalostuskarjasta maksettava vientituki vähentyi 63,00 eurosta 100 kilogrammalta 53,00 euroon 100 kilogrammalta (vähennystä 16 prosenttia). Elävien eläinten viennin vähentämiseen liittyvien toimenpiteiden osalta komissio haluaa viitata arvoisalle parlamentin jäsenelle jäsen de Rossan kirjalliseen kysymykseen P-0480/02(2) antamaansa vastaukseen. (On syytä mainita, että eläinten terveyttä ja hyvinvointia käsittelevän tiedekomitean kertomus eläinten hyvinvoinnista kuljetuksen aikana hyväksyttiin 11. maaliskuuta 2002.) (1) Luku perustuu GATT:ltä vuosina 20002001 anottuihin lisensseihin. (2) EYVL C 160 E, 4.7.2002, s. 220.
KIRJALLINEN KYSYMYS E-0264/02

esittäjä(t): Camilo Nogueira Román (Verts/ALE) neuvostolle

(8. helmikuuta 2002)

Aihe: Kuolemantapaukset, kidutukset ja katoamiset Tsetseniassa

Ihmisoikeusjärjestöt ja venäläisten sotilaiden äitien yhdistykset valittavat yhä useammista kuolemantapauksista, kidutuksista ja katoamisista Teteniassa Venäjän armeijan entistä tehokkaampien iskujen vuoksi. Syyskuun 11. päivän jälkeen armeija katsoo olevansa oikeutettu tukahduttamaan Tetenian itsenäisyysliikkeen hyökkäämällä siviiliväestöä vastaan ja rikkomalla ihmisoikeuksia.

Miten neuvosto suhtautuu itseään EU:n jäsenvaltioiden ystävänä pitävän Venäjän valtion menettelyyn?

Vastaus

(21. toukokuuta 2002)

EU on pannut hyvin huolestuneena merkille ETYJ:n avustusryhmän, Euroopan neuvoston parlamentaarisen yleiskokouksen sekä kansalaisjärjestöjen, kuten Memorialin ja Médecins sans frontières -järjestön raportit. EU on kyseisten raporttien pohjalta ottanut Tetenian tilanteen esille kaikissa Venäjän kanssa viime aikoina järjestetyissä poliittiseen vuoropuheluun kuuluvissa kokouksissa ja aikoo edelleenkin tehdä niin. Tämä ei ole mitään uutta, sillä EU on kerta toisensa jälkeen ilmaissut selkeästi ja painokkaasti tuomitsevansa kaikki ihmisoikeusrikkomukset sekä paikallisen väestön ja pakolaisten ahdinkotilan Teteniassa. EU on pysynyt johdonmukaisesti periaatteellisessa kannassaan ja tehnyt Venäjälle selväksi, että se jatkaa Venäjän painostamista niin kauan, kuin Teteniassa vallitsee sekasorto.

EU luonnollisesti tuomitsee jyrkästi kaikki terroriteot, mutta terrorismin ja ääriainesten toiminnan vastaisessa taistelussa on kuitenkin noudatettava oikeusvaltion periaatetta ja kunnioitettava tinkimättä ihmisoikeuksia. Summittainen voimankäyttö johtaa vain väkivallan kierteeseen, jonka seurauksista kärsitään vielä vuosienkin päästä.

Neuvosto uskoo, että tämä tiedostetaan Venäjällä yhä laajemmalti. Joitakin oikeansuuntaisia toimia on jo toteutettukin, joskin niihin olisi pitänyt ryhtyä jo aikaisemmin ja niiden olisi pitänyt olla kattavampia. EU pani erityisen tyytyväisenä merkille presidentti Putinin lausunnot, joiden mukaan ihmisoikeusrikkomuksiin syyllistyneet Venäjän asevoimien edustajat saatetaan oikeuteen ja tuomitaan. EU odottaa Venäjän viranomaisten pitävän tämän lupauksensa ja estävän tulevaisuudessa kaikki ihmisoikeusloukkaukset.

EU:n vakaa näkemys on viime aikoina ollut, että Tetenian konflikti voidaan ratkaista vain poliittisin keinoin. Tämän vuoksi neuvosto uskoo lujasti ja on vakuuttunut siitä, että aktiivinen osallistuminen on paras tapa, jolla EU voi edistää Venäjän federaatioon kuuluvan Tetenian tasavallan tilanteen kohentamista. Kattava ja vilpitön keskustelu kyseisistä asioista on mahdollista juuri unionin ja Venäjän strategisen kumppanuuden ansiosta.

Lähikuukausiksi on suunniteltu EU:n Moskovan-edustustojen johtajien troikan vierailua Teteniaan. Tämä tarjoaisi EU:lle merkittävän tilaisuuden muodostaa oma arvionsa tilanteesta.
KIRJALLINEN KYSYMYS E-0736/02 esittäjä(t): Fernando Fernández Martín (PPE-DE) komissiolle. Komorit.



Virallinen lehti nro 205 E , 29/08/2002 s. 0207 - 0207



KIRJALLINEN KYSYMYS E-0736/02 esittäjä(t): Fernando Fernández Martín (PPE-DE) komissiolle (15. maaliskuuta 2002) Aihe: Komorit Voiko komissio ilmoittaa, mitä Komoreja koskevia hankkeita EU:n talousarviosta rahoitettiin 2000? Voiko komissio ilmoittaa, mikä oli Komoreja koskevien tukien kokonaismäärä vuonna 2000? Poul Nielsonin komission puolesta antamayhteinen vastauskirjallisiin kysymyksiin E-0732/02, E-0733/02, E-0734/02, E-0735/02, E-0736/02,E-0737/02, E-0738/02, E-0739/02, E-0740/02 ja E-0741/02 (13. toukokuuta 2002) Komissio lähettää suoraan kunnianarvoisalle jäsenelle ja parlamentin sihteeristölle pyydetyt tiedot.
KIRJALLINEN KYSYMYS E-0353/02 esittäjä(t): Paul Rübig (PPE-DE) komissiolle. Rajat ylittävien työsuoritusten ja toimitusten verotuksen muuttaminen Saksassa.



Virallinen lehti nro 205 E , 29/08/2002 s. 0123 - 0124



KIRJALLINEN KYSYMYS E-0353/02 esittäjä(t): Paul Rübig (PPE-DE) komissiolle (14. helmikuuta 2002) Aihe: Rajat ylittävien työsuoritusten ja toimitusten verotuksen muuttaminen Saksassa Rakennusurakoista myönnettävistä korvauksista, jotka Saksassa myönnetään liikevaihtoveron perusteella yrittäjäksi katsottavalle oikeus- tai yksityiselle henkilölle, on pitänyt maksaa 15 prosentin ennakonpidätys 1. tammikuuta 2002 lähtien. Ennakonpidätyksen maksamiselta välttyy vain, jos palvelun tarjoaja esittää toimeksiantajalle toimivaltaiselta Saksan verotuslautakunnalta saadun vapautustodistuksen. Veroviranomaisten tavanomaisen käytännön mukaan Saksassa asuvien itävaltalaisten yrittäjien ei tarvitse anoa vapautusta erikseen jokaista rakennusurakkaa varten hankalan hallintomenettelyn kautta. Laaja lisäilmoitusvelvollisuus aiheuttaa varsinkin pk-yrityksille hankaluuksia palvelusten tuottamisessa Saksassa, varsinkin koska Saksan veroviranomaiset voivat hankkia keskeisiä tietoja kaksinkertaisen verotuksen välttämiseksi tehdyn sopimuksen eli Saksan ja Itävallan tekemän keskinäistä virka-apua koskevan sopimuksen johdosta. Erityisen syrjivältä vaikuttaa se, että Saksassa tuloveroa maksavat yritykset (eli kaikki saksalaiset rakennusalan yritykset) saavat hallinnollisen käytännön mukaisesti tavallisesti yhdestä kolmeen vuotta voimassa olevan vapautustodistuksen ja pääsevät täten byrokratiasta paljon vähemmällä, mikä antaa saksalaisille yrityksille kilpailuedun. Onko Saksan veroviranomaisten toiminta EU-lainsäädännön vastaista, kun otetaan huomioon Euroopan yhteisöjen tuomioistuimen tuomio De Costerin tapauksessa? Frederik Bolkesteinin komission puolesta antama vastaus (4. huhtikuuta 2002) Täydennykseksi vastaukseen, jonka komissio antoi Elly Plooij-van Gorselin kirjalliseen kysymykseen E-2875/01(1) ja johon arvoisaa parlamentin jäsentä kehotetaan tutustumaan, voidaan lisätä seuraavaa: - Välitön verotus kuuluu jäsenvaltioiden toimivaltaan, ja niiden on noudatettava EY:n perustamissopimuksen 49 artiklassa määrättyä palvelujen vapaan tarjoamisen periaatetta. - Tarkoituksena tässä yhteydessä on torjua veronkiertoa rakennusalalla. Komissio ilmoittaa arvoisalle parlamentin jäsenelle, että kyseisestä lainsäädännöstä on tehty kantelu komissiolle, joka tarkastelee sitä parhaillaan. Ennen kuin komissio ottaa kantaa siihen, onko tämän kantelun johdosta perusteltua aloittaa EY:n perustamissopimuksen 226 artiklan mukainen jäsenyysvelvoitteiden laiminlyöntiä koskeva menettely, tarvitaan vielä lisäselvityksiä, joihin kuuluu myös kevään aikana todennäköisesti annettavan täytäntöönpanosäädöksen tarkastelu. (1) EYVL C 172 E, 18.7.2002, s. 17.
KIRJALLINEN KYSYMYS E-0186/02 esittäjä(t): María Valenciano Martínez-Orozco (PSE) komissiolle. Espanjan esittämät hankkeet, joiden rahoituksesta osa tulisi koheesiorahastosta.



Virallinen lehti nro 205 E , 29/08/2002 s. 0089 - 0089



KIRJALLINEN KYSYMYS E-0186/02 esittäjä(t): María Valenciano Martínez-Orozco (PSE) komissiolle (6. helmikuuta 2002) Aihe: Espanjan esittämät hankkeet, joiden rahoituksesta osa tulisi koheesiorahastosta Mitä hankkeita Espanjan kuningaskunta on esittänyt rahoitettavaksi osittain koheesiorahastosta? Mitkä niistä komissio on hyväksynyt ja mitkä toteutetaan Madridin yhteisössä? Michel Barnier'n komission puolesta antama vastaus (21. maaliskuuta 2002) Komissio toimittaa suoraan arvoisalle parlamentin jäsenelle ja parlamentin pääsihteeristölle luettelon Espanjan esittämistä hankkeista, jotka on hyväksytty vuonna 2001. Komissio kehottaa arvoisaa parlamentin jäsentä tutustumaan vuosina 19942000 hyväksyttyjen hankkeiden osalta koheesiorahaston eri vuosikertomuksiin, jotka löytyvät kohdasta Asiakirjat www-sivuilla: http://www.inforegio.cec.eu.int. Tästä luettelosta käy ilmi, että Madridin itsehallintoyhteisössä toteutetaan seuraavat hankkeet: - Tajon vesistöalueen huoltotyöt; - Tajon vesistöalueen kunnostus- ja puhdistustyöt (ryhmä 2); - Tajon vesistöalueen kunnostustyöt (ryhmä 3); - Pinton biomekanisointi- ja kompostointitehdas; - lajitteleva jätteiden keräys Zarzaquemadassa (eteläosissa) ja keräilyjärjestelmän laajentaminen Zarzaquemadassa (pohjoisosissa).
KIRJALLINEN KYSYMYS E-1218/02 esittäjä(t): Arlindo Cunha (PPE-DE) komissiolle. Elintarvikkeiden mukana tarjottavat lahjat.



Virallinen lehti nro 205 E , 29/08/2002 s. 0245 - 0245



KIRJALLINEN KYSYMYS E-1218/02 esittäjä(t): Arlindo Cunha (PPE-DE) komissiolle (30. huhtikuuta 2002) Aihe: Elintarvikkeiden mukana tarjottavat lahjat Euroopan komissio ja 15 jäsenvaltion edustajat tekivät 16. toukokuuta 2000 johtopäätöksen, että käytettävissä olevien tietojen perusteella ei ole näyttöä siitä, että elintarvikkeiden mukana tarjottavat lahjat aiheuttaisivat erityisen riskin kun ne ovat erillisissä pakkauksissa, esimerkiksi suklaamunien ja viljatuotteiden tapauksessa. Euroopassa tehdyt tutkimukset kuitenkin osoittavat, että eri-ikäisiä lapsia loukkaantuu tai jopa kuolee näiden tuotteiden aiheuttamien tapaturmien vuoksi. Kuluttajien edustusta standardisoinnissa yhteensovittava eurooppalainen yhdistys (European Association for the Co-ordination of Consumer Representation in Standardisation, ANEC) on ponnistellut ankarasti sen puolesta, että kiellettäisiin syötäväksi kelpaamattomien tuotteiden ja elintarvikkeiden yhdistäminen. Tällainen säännös ei kuitenkaan ole tullut vielä voimaan Euroopan unionissa päinvastoin kuin Yhdysvalloissa, Australiassa ja Malesiassa, joissa lainsäädäntö kieltää tällaisten tuotteiden myynnin. Mihin toimiin komission mielestä olisi ryhdyttävä, jotta voitaisiin estää yleinen kaupallinen tapa myydä syötäväksi kelpaamattomia esineitä erityisesti lapsille tarkoitetuissa elintarvikepakkauksissa? David Byrnen komission puolesta antamayhteinen vastauskirjallisiin kysymyksiin E-1008/02 ja E-1218/02 (21. toukokuuta 2002) Arvoisan parlamentin jäsenen esittämä kysymys liittyy aiheeseen, josta esitettyihin parlamentin jäsenten kysymyksiin komissio on vastannut usein aiemminkin. Siksi parlamentin jäsentä kehotetaan ystävällisesti tutustumaan erityisesti komission yhdistettyihin vastauksiin Anna Karamanoun kirjalliseen kysymykseen E-0504/02 ja Alexandros Alavanosin kirjalliseen kysymykseen E-0548/02(1) sekä Jorge Moreira da Silvan kirjalliseen kysymykseen E-2630/00, Elisa Damiãon kirjalliseen kysymykseen E-2631/00 ja Carlos Lagen kirjalliseen kysymykseen E-2632/00(2). (1) Katso sivu 153. (2) EYVL C 136 E, 8.5.2001.
KIRJALLINEN KYSYMYS E-0648/02 esittäjä(t): Nuala Ahern (Verts/ALE) komissiolle. Radioaktiivisen jätteen laskeminen Atlantin valtamereen.



Virallinen lehti nro 205 E , 29/08/2002 s. 0185 - 0185



KIRJALLINEN KYSYMYS E-0648/02 esittäjä(t): Nuala Ahern (Verts/ALE) komissiolle (11. maaliskuuta 2002) Aihe: Radioaktiivisen jätteen laskeminen Atlantin valtamereen Viime tammikuussa lehdissä paljastettiin, että Yhdistynyt kuningaskunta oli 1960-luvulla laskenut plutoniumia sisältävää radioaktiivista jätettä Atlantin valtamereen Espanjan luoteisrannikon edustalla ja että jotkut radioaktiivisen jätteen laskemiseen käytetyistä laivoista olivat eksyneet kurssilta niin, ettei Yhdistyneen kuningaskunnan viranomaisilla ole nykyään tarkkaa tietoa siitä, mille kohtaa rannikkoaluetta osa jätteestä laskettiin. Mihin toimiin komissio näin ollen aikoo ryhtyä arvioidakseen, millaisia vaaroja meriympäristölle ja millaisia vaikutuksia kalastusteollisuudelle tästä on seurannut? Margot Wallströmin komission puolesta antama vastaus (23. huhtikuuta 2002) Kuten komissio totesi vastauksessaan parlamentin jäsenen kirjalliseen kysymykseen E-0334/02(1), se on arvioinut Atlantin valtamereen aikoinaan upotetun brittiläisen ydinjätteen aiheuttamia ympäristövaikutuksia raportissaan The radiological exposure of the population of the European Community from radioactivity in North European marine waters, project Marína (Radiation Protection 47, 1990). Raporttia ollaan parhaillaan saattamassa ajan tasalle, ja siinä tarkastellaan uudelleen kaiken saatavissa olevan tiedon perusteella Atlantin valtamereen upotetun ydinjätteen vaikutuksia, mukaan luettuina kalojen saastumista aiheuttavat säteilyvaikutukset. Selvitys on määrä julkaista vuoden 2002 puolivälissä. (1) Katso sivu 120.
KIRJALLINEN KYSYMYS E-0741/02 esittäjä(t): Fernando Fernández Martín (PPE-DE) komissiolle. Norsunluurannikko.



Virallinen lehti nro 205 E , 29/08/2002 s. 0208 - 0208



KIRJALLINEN KYSYMYS E-0741/02 esittäjä(t): Fernando Fernández Martín (PPE-DE) komissiolle (15. maaliskuuta 2002) Aihe: Norsunluurannikko Voiko komissio antaa selonteon Norsunluurannikkoa koskevista hankkeista, jotka on hyväksytty rahoitettaviksi Euroopan unionin talousarviosta vuonna 2001, ja ilmoittaa rahoituksen kokonaissumman? Poul Nielsonin komission puolesta antamayhteinen vastauskirjallisiin kysymyksiin E-0732/02, E-0733/02, E-0734/02, E-0735/02, E-0736/02,E-0737/02, E-0738/02, E-0739/02, E-0740/02 ja E-0741/02 (13. toukokuuta 2002) Komissio lähettää suoraan kunnianarvoisalle jäsenelle ja parlamentin sihteeristölle pyydetyt tiedot.